Diari Oficial de la Generalitat Valenciana


Sumari del DOGV 3908, del 02-01-2001 (2000/10980)

Informació pública de la convocatòria per a la provisió en propietat, mitjançant oposició, de sis places d'ordenança, dos d'aquestes per al torn de minusvalidesa, vacants en la plantilla de funcionaris d'aquest ajuntament, que pertanyen a l'escala d'administració general, subescala de subalterns, pertanyents al grup E.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/10447


Data del document
:   23-11-2000

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * concurs administratiu
    * administració local

Informació pública de la convocatòria per a la provisió en propietat, mitjançant oposició, de sis places d'ordenança, dos d'aquestes per al torn de minusvalidesa, vacants en la plantilla de funcionaris d'aquest ajuntament, que pertanyen a l'escala d'administració general, subescala de subalterns, pertanyents al grup E. [2000/F10100]
  
La Comissió de Govern, en la sessió ordinària duta a terme el dia 10 de novembre de 2000, adoptà, entre altres, l'acord de convocar, per a proveir en propietat, sis places d'ordenança, dos d'aquestes per torn de minusvalidesa, de conformitat amb l'oferta d'ocupació pública per als exercicis 1998 i 2000 d'aquest ajuntament.
  
Nombre de places: sis places, de les quals se'n reserven dos al torn de minusvalidesa, i s'indica que si queden desertes les reservades al torn de minusvalidesa passaran a cobrir-se entre les convocades per al torn sense minusvalidesa.
  
Forma de selecció: oposició.
  
Bases: regiran les bases aprovades per la Comissió de Govern en sessió ordinària duta a terme el dia 1 de setembre de 2000, i publicades íntegres al Butlletí Oficial de la Província de Castelló número 114, de data 19 de setembre de 2000.
  
Drets d'examen: 2.000 pessetes (Denominació del compte: Oposicions i concursos Ajuntament de Castelló, entitat Bancaixa, número 2077 0580 15 78953034).
  
Ordre d'actuació: l'ordre d'actuació dels opositors començarà per aquell el primer cognom del qual comence per la lletra «B», segons el que s'estableix en la Resolució de la Secretaria d'Estat per a l'Administració Pública de 23 de febrer de 2000, i continuarà per ordre alfabètic.
  
Participants: els qui desitgen participar en les corresponents proves selectives hauran de sol·licitar-ho mitjançant el model general d'instància, dirigida a l'alcalde en la Secretaria d'aquest ajuntament (Registre General), i hauran d'adjuntar el resguard justificatiu d'haver pagat els drets d'examen. Si el pagament s'efectuà mitjançant gir postal o telegràfic, es consignarà el número de gir.
  
Per a participar en la convocatòria en el torn de minusvalidesa, el qui tinga la condició legal de persona amb minusvalidesa haurà de fer-ho constar expressament en la sol·licitud de participació en convocatòria, i l'hauran d'acreditar posteriorment, si obtinguera plaça, mitjançant l'oportú certificat, aquesta convocatòria no estableix exclusions per limitacions psíquiques, físiques o sensorials, sense perjudici de les incompatibilitats amb l'acompliment de les funcions dels llocs convocats establides en l'apartat d) de l'article 12 de la Llei de la Funció Pública Valenciana.
  
En el desenrotllament de les proves selectives s'establiran les adaptacions necessàries de temps i mitjans quan un o una aspirant amb discapacitació així ho hagen demanat en la seua sol·licitud de participació en les proves, sense que això supose menyscabament de les condicions d'igualtat amb la resta d'aspirants.
  
No obstant el que es disposa en els punts anteriors, si en el desenrotllament de les proves se suscitaren dubtes raonables al tribunal pel que fa a la compatibilitat funcional d'una o d'un aspirant, podrà recaptar el corresponent dictamen d'una comissió integrada pel personal de l'equip de valoració i orientació de la conselleria competent en aquesta matèria i de la Direcció General de la Funció Pública, la composició i condicions de la qual s'establiran en la seua regulació específica. En aquest cas l'aspirant podrà participar condicionalment en el procés selectiu, i quedarà en suspens la resolució definitiva sobre l'admissió o exclusió de les proves fins a la recepció del dictamen.
  
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar en les instàncies que reuneixen tots els requisits exigits, referits sempre a la data d'expiració del termini indicat per a presentar-hi instàncies.
  
Termini: el termini de presentació de sol·licituds serà de 20 dies naturals comptats a partir de l'endemà de la publicació d'aquest anunci al Boletín Oficial del Estado. Els successius anuncis es publicaran en el Butlletí Oficial de la Província de Castelló i al tauler d'anuncis d'aquest ajuntament, d'acord amb la legislació aplicable.